als_Latn dik_Latn sag_Latn
Gjatë inspektimit të rrugës kryetari Veliu u shpreh i kënaqur me cilësinë dhe dinamikën e punimeve, duke i përgëzuar njëkohësisht banorët e atij lokaliteti për rrugën e asfaltuar.
Banorët që kishin dalë të përcjellin asfaltimin shpreheshin të entuziazmuar, pasi siç thanë ata, tani e tutje do ta kemi shumë më lehtë udhëtimin dhe lidhjen me rrugën magjistrale. Ata e falënderuan Kryetarin Veliu për mjetet e ndara nga Komuna për asfaltimin e rrugës, por edhe për shumë projekte të tjera që janë realizuar për të përmirësuar jetën e qytetarëve.
Kryetari, gjatë inspektimit është shoqëruar nga drejtori i Drejtorisë për Planifikim Urban dhe Mbrojtje të Mjedisit, Mehmet Gashi.
Asfaltimi i kësaj rruge, në vlerë prej rreth 278 mijë euro, është financuar nga Komuna e Podujevës. Ndërsa, rruga ka një gjatësi prej 4.7 km dhe gjerësi 5 m, kurse punimet po i kryen kompania “Bageri Company” nga Ferizaj.
als_Latn als_Latn als_Latn als_Latn